11. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 245858/26858 της 30 Σεπτ./13 Οκτ. 1967 (ΦΕΚ Β΄  624) Περί μεταθέσεως των κατά την Κυριακήν λειτουργουσών Λαϊκών Αγορών. ΄Εχοντες υπ’ όψιν: 1.Tας διατάξεις α)του Α.Ν. 1671/51 «περί Υπουργικού Συμβουλίου και Υπουργείων», ως ετροποποιήθη και συνεπληρώθη μεταγενεστέρως υπό του Νόμ. 3076/54, β)του Β.Δ. 866/60 «περί Οργανισμού του Υπουργείου Εμπορίου», ως συνεπληρώθη και ετροποποιήθη μεταγενεστέρως και υπό του Β.Δ. 135/66, γ)του άρθρ.21 του Ν.Δ. 136/1946 «περί κυρώσεως, τροποποιήσεως και συμπληρώσεως του από 10/11.5.46 Ν.Δ/τος «περί Αγορανομικού Κώδικος», ως συνεπληρώθη μεταγενεστέρως υπό του Νόμ. 3255/55. 2.Το υπ’ αριθ. 5173/31.7.67 σχετικόν έγγραφον του Υπουργείου Εργασίας. 3.Τα υπ’ αριθ. 1960/13.6.67 και 2879/12.9.67 έγγραφα της Ιεράς Συνόδου ως και τα σχετικά τηλεγραφήματα και αναφοράς των Μητροπολιτών Κυθήρων και ΤριφυλίαςΟλυμπίας κ.κ. Μελετίου και Στεφάνου. 4.Το υπ’ αριθ. 86733/22.9.67 έγγραφον του Υπ. Εσωτερικών. 5.Το υπ’ αριθ. 131612/18.9.67 έγγραφον του Υπ. Παιδείας και 6.Υπομνήματα Κοινοτικών αρχών Οιχαλίας και Κοπανακίου Μεσσηνίας, αποφασίζομεν: Aπαγορεύομεν την κατά τας Κυριακάς λειτουργίαν των δυνάμει αγοράν διατάξεων και αποφάσεων ή κατ’ έθιμον λειτουργουσών Λαϊκών Αγορών, καθ’ άπασαν την Επικράτειαν της λειτουργίας τούτων μετατιθεμένης εις ετέραν ημέραν της εβδομάδος, καθορισθησομένην δι’ αποφάσεων των Νομαρχών κατά την κρίσιν αυτών και μετ’ εκτίμησιν των τοπικών συνθηκών, καταργουμένων των ισχυουσών σχετικών αποφάσεων ή Αγορανομικών Διατάξεων εφ’ όσον υφίστανται τοιαύται. Εις ας περιπτώσεις ένιαι των ανωτέρω Λαϊκών Αγορών λειτουργούσι από μακρού χρόνου κατά Κυριακήν υπό μορφήν παζαρίων δύνανται κατ’ εξαίρεσιν οι Νομάρχαι όπως εν συνεννοήσει μετά των κατά τόπους Εκκλησιαστικών Αρχών να επιτρέπουν την λειτουργίαν τούτων πάντοτε όμως μετά το πέρας της Θείας Λειτουργίας. Η παρούσα ισχύει από της δημοσιεύσεώς της εις την Εφημερίδα της Κυβερνήσεως. 5.Β.γ.10-11 Λαϊκές Αγορές-Ταμείο Λαϊκών Αγορών 